KBANK สำรองเงินสด 3.2 หมื่นลบ.รองรับช่วงปีใหม่
KBANK สำรองเงินสด 3.2 หมื่นลบ.รองรับช่วงปีใหม่
15 ธ.ค. 2558

ธนาคารกสิกรไทย จำกัด (มหาชน) หรือ KBANK เปิดเผยว่า บริษัทเตรียมสำรองเงินสดสำหรับให้บริการในสาขาและเครื่องเอทีเอ็มเพื่อรองรับการใช้จ่ายช่วงหยุดยาวปีใหม่ ระหว่างวันที่ 31 ธันวาคม 2558 ถึงวันที่ 3 มกราคม 2559 รวมทั้งสิ้น 32,000 ล้านบาท ลดลงจากปี 2558 ราว14,500 ล้านบาท ในจำนวนนี้แบ่งเป็นการสำรองเงินสดผ่านช่องทางสาขา จำนวน 13,000 ล้านบาท เพิ่มขึ้นจากปี 2558 ประมาณ 4,500 ล้านบาท เป็นเงินสำรองสำหรับสาขาในเขตกรุงเทพฯ จำนวน 5,200 ล้านบาท และสาขาในเขตภูมิภาค จำนวน 7,800 ล้านบาท
สำหรับการสำรองเงินสดเพื่อเครื่องเอทีเอ็ม (K-ATM) ที่มีอยู่จำนวนกว่า 9,300 เครื่องทั่วประเทศ จำนวนทั้งสิ้น 19,000 ล้านบาท แบ่งเป็นการสำรองเพื่อบรรจุเครื่องเอทีเอ็มในเขตกรุงเทพฯ จำนวน 7,000 ล้านบาท และเอทีเอ็มในเขตภูมิภาค จำนวน 12,000 ล้านบาท